Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu kiitis terrorirünnakuid ärahoidnud inimesi,
kuid rõhutas vajadust seadust järgida.
USA välisminister Kerry õhutas Iisraeli ja PO juhte
selgitama Templimäe staatust
ja leppima kokku sammudes rahutuste leevendamiseks.
Egiptuses toimub parlamendivalimiste esimene etapp.
Iisraelis jätkuv vägivald,
kus palestiinlased pea iga päev iisraellasi ründavad,
on loonud uue reaalsuse,
kus peaminister Netanyahu peab ehk poliitiliste probleemidega tegelema.
Vähemalt kolme hiljutis küsitluse järgi
pole enamik iisraellasi rahul sellega, kuidas Netanyahu olukorraga tegeleb,
kuna vähem kui kolme nädalaga
on hukkunud rohkem Iisraeli tsiviilelanikke
kui 2014. a suvel toimunud 7-nädalase Gaza sõja ajal.
Olen pettunud. See on parim sõna.
Mulle meeldib Netanyahu,
kuid olen hetkel pettunud meie julgeolekuolukorras.
Arvan, et ta teeb kõik, mis suudab.
Kui ta püüab midagi radikaalsemat teha,
tabab teda kriitika ja demoniseerimine.
Arvan, et ta teeb kõik, mis antud olukorras võimalik.
See pole tänane ega eilne teema.
Kahjuks on linnas juba mõnda aega julgeolekuprobleeme.
See vajab rohkem tähelepanu.
Kogu valitsus peab terves riigis mingi lahenduse leidma.
Netanyahut, kelle paljud toetajad on kuulutanud hr Julgeolekuks,
on tabanud kriitika nurjunud katsete tõttu
peatada Lääne liitlaste tuumalepe Iraaniga,
ja praeguse vägivallalainega tegelemise tõttu.
Ekspertide väitel pole Netanyahu valitsus otseselt ohus,
kuid see võib pikemas perspektiivis muutuda.
Lühemas perspektiivis pole Netanyahu valitsuse stabiilsus ohus,
kuna terroriaegadel poliitikud tavaliselt toetavad valitsust.
Ometi võib Netanyahu positsioon hr Julgeolekuna
pikemas perspektiivis kõikuma lüüa,
kuna rahvas ütleb, et kui terrorirünnakuid toimub iga tund
ja ta ei suuda tegeleda 16-aastase terroristiga Jeruusalemmas
või 18-aastasega Beer Shevas, miks peaksid nad ta tagasi valima.
See on peamine oht Netanyahu positsioonile.
Hiljutise sõnavõtu ajal Likudi fraktsiooni istungil
kiitis peaminister Netanyahu terrorirünnakuid ärahoidnud inimesi,
kuid rõhutas vajadust seadust järgida,
kuna ühes juhtumis tulistas turvamees Eritrea immigranti, keda hiljem ründas
teda palestiina püssimeheks pidanud vihane rahvamass.
Tema oli üks neist,
kes hukkus Beer Sheva bussijaamas toimunud rünnakus.
Oleme pidevas võitluses. Arvan, et on selge, et võidame selle.
Kuid see tekitab vahel rünnakupaikade elanikes pingeid.
Rünnatud kodanike käitumine
teeb meile uhkust.
Kuid rahvas, kes leiab end rünnakupaigas, peaks sealt lahkuma
ja laskma päästeteenistustel oma tööd teha.
Oleme õigusriik. Keegi ei tohi seadust enda kätte võtta.
See on esimene seadus.
Teiseks näeme siin radikaalse islami ja interneti kombinatsiooni.
Osama bin Laden kohtub Mark Zuckerbergiga.
Hispaanias ametivisiidil viibiv USA välisminister Kerry
õhutas Iisraeli ja PO juhte selgitama Templimäe staatust
ja leppima selle nädala kohtumistel kokku sammudes
rahutuste leevendamiseks.
Iisraelil on täielik õigus kaitsta oma kodanikke
keset juhuslikke vägivallategusid,
kuid vestlustes peaminister Netanyahu
ning Jordaania kuninga Abdullah' ja välisministriga
on nad avaldanud soovi, et see protsess
kindlustaks kõigi jaoks selguse
Templimäel toimuva suhtes.
Kerry sõnul kinnitas Netanyahu,
et on pühendunud status quo säilitamisele Templimäel,
ja rõhutas tugevat koostööd USA ja Iisraeli vahel,
mis puudutab juudiriigi julgeolekut.
Iisrael on mulle selgeks teinud,
et ei kavatse muuta ja pole muutnud status quod.
Arvan, et on oluline peaministriga kohtuda
ja rääkida edasistest sammudest.
Meil on pikaajaline, lähedane, oluline suhe Iisraeli julgeoleku vallas
ja julgeolek on seegi kord arutelude keskmes.
On ilmne, et USA tunneb alati muret
ja püüab aidata Iisraeli selle julgeoleku suhtes,
kuid jagame ka globaalset huvi
näha regiooni edasi liikumas,
et vältida selliseid kokkupõrkeid ja mõttetuid inimohvreid.
Palestiina juhtkond Läänekaldal koos araablaste juhtidega Iisraelis
süüdistab Iisraeli parempoolseid poliitilisi juudi rühmitusi
visiitide tihendamises Templimäele, eesmärgiga muuta status quod,
mille järgi praegu võivad pühapaigas palvetada vaid moslemid.
PO juhtkonna kindel soov säilitada status quo,
mida rahvusvaheline kogukond toetab
on vastuolus Jordaania-Iisraeli rahulepinguga,
kus 9. artikli 3. lõigus
lubavad nii Jordaania kui Iisrael säilitada usuvabaduse pühapaigas,
mida moslemid Haram el-Sharifina tunnevad.
Pingete vältimiseks on Iisraeli valitsus lubanud siiski säilitada status quo
judaismi ülimas pühapaigas,
kuid süüdistab PO presidenti Abbasi
valesüüdistuste alusel vägivallale ässitamises.
Egiptuses toimub parlamendivalimiste esimene etapp,
mida hulk rahvast raportite väitel väldib.
President al-Sisi on nimetanud valimisi verstapostiks teel demokraatiasse,
kuid kriitikud väidavad neid pettuseks.
Valimisjaoskonnad teatasid 10 % valimisaktiivsusest,
mis on suur kontrast, võrreldes 2012. a pikkade järjekordadega.
See võib vihjata,
et varem kultuslikult ülistatud Sisi populaarsus võib olla kahanemas.
Sisi eakamad toetajad moodustasid valimatulnute enamuse,
nooremad egiptlased aga boikoteerisid valimisi,
kuna nende väitel parlament vaid pitseerib presidendi otsuseid.
Naisvalijate osas oli tulemus keskmine.
Ma ei tea, kas noored kavatsevad valida või mitte.
Mida nad toetavad ja millele nad vastu on?
Mida nad veel tahavad?
Kas nad ei taha anda riigile võimalust edasi liikuda?
Mida nad ootavad? Jeesus, aita meid!
Egiptuses pole olnud parlamenti alates 2012. a juunist,
kui kohus saatis laiali demokraatlikult valitud koja,
kus toona domineeris Moslemivennaskond, tühistades nii
2011. a Mubaraki kukutanud ülestõusu peamise saavutuse.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri